ยุทธ อังกินันทน์

**ยุทธ อังกินันทน์** (6 เมษายน พ.ศ. 2479 - 17 กุมภาพันธ์ พ.ศ. 2566) อดีตรัฐมนตรีช่วยว่าการกระทรวงเกษตรและสหกรณ์ อดีตรัฐมนตรีว่าการกระทรวงแรงงานและสวัสดิการสังคม อดีตสมาชิกสภาผู้แทนราษฎรจังหวัดเพชรบุรี 7 สมัย และอดีตนายกเทศมนตรีเมืองเพชรบุรีหลายสมัย

## ประวัติ
ยุทธ อังกินันทน์ เกิดเมื่อวันที่ 6 เมษายน พ.ศ. 2479 เป็นบุตรของนายผาด อังกินันทน์ กับนางบุญยวด อังกินันทน์ และเป็นน้องชายของนายปิยะ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง ปริญญาโท สาขา รัฐศาสตร์ จาก มหาวิทยาลัยรามคำแหง ปริญญาเอก การปกครอง สาขา รัฐศาสตร์ สมรสกับนางบุปผา รอบรู้ (อังกินันทน์) มีบุตร-ธิดา รวม 6 คน หนึ่งในนั้น คือ นายยุทธพล อังกินันทน์ อดีตสมาชิกสภาผู้แทนราษฎรแบบบัญชีรายชื่อ พรรคชาติไทยพัฒนา และ นาย พลยุทธ อังกินันทน์ อดีตรองนายกเทศมนตรี เมืองเพชรบุรี และ หัวหน้ากลุ่ม ผาด อังกินันทน์

## สุขภาพและการเสียชีวิต
ยุทธได้ถึงแก่อนิจกรรมอย่างสงบด้วยโรคชราที่บ้าน “อังกินันทน์” สิริอายุ 86 ปี  เสียชีวิตเมื่อวันที่ 17 กุมภาพันธ์ พ.ศ. 2566 เมื่อเวลาประมาณ 20.05 น. ด้วยโรคหัวใจล้มเหลว หลังจากรักษาตัวมาอย่างต่อเนื่องด้วยโรคไตวาย และหัวใจเต้นผิดจังหวะ โดยมีกำหนดรดน้ำศพในวันที่ 19 กุมภาพันธ์ พ.ศ. 2566 เวลา 14.00 น. ที่วัดพระพุทธไสยาสน์ (วัดพระนอน) ต. คลองกระแชง อ. เมือง จ. เพชรบุรี ส่วนพระพิธีธรรมสวดพระอภิธรรมในวันที่ 19 - 21 กุมภาพันธ์ พ.ศ. 2566 เวลา 18.30 หรือ 19.00 น. จากนั้นจะสวดพระอภิธรรมในวันที่ 22 กุมภาพันธ์ พ.ศ. 2566 เวลา 19.00 น. จนถึงวันที่ 27 กุมภาพันธ์ พ.ศ. 2566

## งานการเมือง
อดีตเคยเป็นพนักงานบัญชีที่ธนาคารกรุงไทย สาขาเพชรบุรี ต่อมาได้ทำงานการเมืองท้องถิ่นด้วยการเป็นสมาชิกสภาเทศบาล จนถึงนายกเทศมนตรีเมืองเพชรบุรี ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดเพชรบุรี และได้รับเลือกตั้งเป็นครั้งแรกใน พ.ศ. 2526 ได้รับเลือกเรื่อยมา จนถึง พ.ศ. 2539 ก่อนที่จะวางมือทางการเมืองระดับชาติ และกลับมาทำงานการเมืองท้องถิ่นอีกครั้ง จนได้รับเลือกเป็นนายกเทศมนตรีเมืองเพชรบุรียาวจนถึง 1 กุมภาพันธ์ พ.ศ. 2564  

ยุทธ อังกินันทน์ เคยเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกสุจินดา คราประยูร และเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลชวน หลีกภัย

### สมาชิกสภาผู้แทนราษฎร
ยุทธ อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเพชรบุรี สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเพชรบุรี สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเพชรบุรี สังกัดพรรคชาติพัฒนา (พ.ศ. 2535)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองเพชรบุรี
หมวดหมู่:สกุลอังกินันทน์
หมวดหมู่:นักการเมืองจากจังหวัดเพชรบุรี
หมวดหมู่:สมาชิกสภาผู้แทนราษฎรจังหวัดเพชรบุรี
หมวดหมู่:นายกเทศมนตรีในจังหวัดเพชรบุรี
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:สมาชิกกลุ่มผาด
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.